Aalborg Stiftstidende, 1845-01-24
Aalborg, den 24de Januar. Redactionen har modtaget Følgende: J Aalborg Stiftstidende for den 11te Januar d. A. har en Anonym anført 15 Familier, som han formener at være forglemte i den Fortegnelse paa danske Adelsfamilier, som findes i 1ste Deel af den Statistik, som Undertegnede er i Begreb med at udgive. J Anledning heraf skal jeg ikke undlade at bemærke Følgende, hvoraf det vil sees, at ikke en eneste af disse 15 Familier kan siges at være forglemt, eftersom der ikke var Grund til at optage dem: Familien Gyntelberg er ikke forglemt. Den findes anført paa sin Plads S. 549. M. F. Barner, der, som Anonymus bemærker, blev naturaliseret som Adelig den 18de April 1776, døde barnløs i Aaret 1815. Jngen af dem, som føre Navnet Barner, høre til den danske Adel. Beenfeld. Denne adelige Familie uddøde i September 1801 med Kammerherre Fr. Ludv. Chr. B. (efr. Magazin til den danske Adels Historie p. 207). Poulson. Denne adelige Familie uddøde i Juli 1809 med Generaladjutant Jens Poulson (ifr. Magazin til den danske Adels Historie p. 215). Familierne Glud og Tugen. De adelige Linier af disse Familier skulle efter de meest Sagkyndiges Erklæringer være uddøde. Zytphen. Denne adelige Familie uddøde med Stamfaderen, som døde barnløs den 20de Marts 1804. Den friherrelige Familie Zytphen-Adeler findes anført Raben. Af denne adelige Familie er kun den grevelige Linie, og Linien Raben-Levetzau tilbage, hvilke findes anførte S. 538 og 551. Den Kammerherre, Raben, som Anonymus paaberaaber sig, døde nemlig: ugift den 16de Octbr. 1821. Familierne During og Sames have ved de citerede Patenter kun erholdt den Naturalisation som Statsborgere, hvilken de paa Grund af Jndfødsanordningen af Aaret 1776 maatte have, men de ere ikke naturaliserede som dansk Adel, og deres Navne findes derfor heller ikke i Lehnsarchivets Protocoller. Linde-Friedenreich. Om denne Familie bemærker Anonymus, at der saavidt vides, endnu lever Medlemmer, her i Landet. Et sligt saavidt vides, beviser imidlertid naturligviis Jntet. Man nævne dem Familierne Lunzi, Ancher og Schoubo ere ikke forglemte, men principmæssigen ere disse og alle andre Familier, af hvilke Jngen i længere Tid have været bosatte her i Landet, udeladte. Man maatte ellers iblandt vore grevelige Familier anføre Familierne Zanniboni, Ferri, Ratta, Accoramboni, a. Desuden vilde det med Hensyn til slige Familier være saagodt som umuligt at holde Control med hvorvidt de vare uddøde eller ikke. Til den sidstnævnte Classe af Familier antager jeg, saalænge til det Modsatte bevises, at Familien Münnich hører. Efter saaledes at have svaret for mig i den omhandlede Anledning, vil jeg til Slutningen tillade mig den bemærkning, at det var ønskeligt om vore Blad-Redacteurer som Betingelse for Optagelsen af slige Jnserater, som kunne svække Publicums Tillid til en Forfatters Nøiagtighed og Paalidelighed (idet navnlig maaskee knap Halvdelen af dem, der have læst en saadan Artikel, læse Svaret paa samme), fordrede, at den Paagjældende ved at sætte sit Navn under gav en Art af Borgen for, at han nøie havde drøftet og undersøgt den Sag, om hvilken han yttrede sig. Med Anmodning om, at Deres Velbaarenhed vil optage disse Linier i Aalborg Stiftstidende Den 20de Januar 1845. undertegner jeg mig Deres ærbødigste A. F. Bergsøe.